PATVIRTINTA

Vilniaus Medeinos pradinės mokyklos direktoriaus V. Molio

2017 m. sausio 16 d. įsakymu Nr. V-6

**VILNIAUS MEDEINOS PRADINĖS MOKYKLOS**

**MOKINIŲ APŽIŪROS DĖL ASMENS HIGIENOS**

**TVARKOS APRAŠAS**

1. BENDROSIOS NUOSTATOS

1. Vilniaus Medeinos pradinės mokyklos (toliau – Mokykla) Mokinių apžiūros dėl asmens higienos tvarkos aprašas (toliau - Aprašas) nustato mokinių apžiūros dėl asmens higienos tvarką.

2. Aprašo tikslas – reglamentuoti mokinių apžiūros dėl asmens higienos tvarką.

 3. Sveikatos priežiūrą bendrojo ugdymo mokyklose reglamentuoja teisės aktai:

3.1. VISUOMENĖS SVEIKATOS PRIEŽIŪROS ORGANIZAVIMO MOKYKLOJE TVARKOS APRAŠAS (PATVIRTINTA Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 (Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymo Nr. V-966/V-672 redakcija, paskelbta TAR 2016-07-22, i. k. 2016-20912);

3.2. LR Sveikatos apsaugos ministro 2007 m. rugpjūčio 1 d. įsakymas Nr. V-630 „Dėl visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“ (Žin., 2007, Nr. 88-3492, Žin., 2009, Nr. 89-3816, Žin., 2011, Nr. 29-1371);

3.3. LR Sveikatos apsaugos ministro 2011 m. rugpjūčio 10 d. įsakymas Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (Žin., 2011, Nr. 103-4858).

4. Visuomenės sveikatos priežiūros organizavimo mokykloje tvarkos aprašo III skyriaus VISUOMENĖS SVEIKATOS PRIEŽIŪROS SPECIALISTO (toliau – VSPS) FUNKCIJOS, TEISĖS IR PAREIGOS p. 17.12. įpareigoja VSPS tikrinti mokinių asmens higieną, p. 17.13. planuoti ir taikyti užkrečiamųjų ligų ir jų plitimo profilaktikos priemones pagal kompetenciją, p. 17.14. dalyvauti įgyvendinant užkrečiamosios ligos židinio ar protrūkio kontrolės priemones.

5. LIETUVOS HIGIENOS NORMOS HN 21:2011 „MOKYKLA, VYKDANTI BENDROJO UGDYMO PROGRAMAS. BENDRIEJI SVEIKATOS SAUGOS REIKALAVIMAI “III skyriaus p. 9 nurodyta, kad Mokyklos darbuotojai gali dirbti tik teisės akto nustatyta tvarka pasitikrinę sveikatą ir įgiję žinių higienos, o pedagoginiai darbuotojai ir pirmosios pagalbos teikimo klausimais bei turėti sveikatos žinių atestavimo pažymėjimus. Asmens medicininė knygelė (sveikatos pasas) (forma Nr. F048/a) ir sveikatos žinių atestavimo pažymėjimai ar jų kopijos laikomi mokykloje vadovo nustatytoje vietoje.

6. Visuomenės sveikatos priežiūra Mokykloje vykdoma pagal Mokyklos visuomenės sveikatos priežiūros veiklos planą (toliau – Veiklos planas), kuris yra sudedamoji Mokyklos mokslo metų / metinės veiklos programos dalis.

1. **BENDRIEJI MOKINIŲ APŽIŪROS DĖL ASMENS HIGIENOS ORGANIZAVIMO REIKALAVIMAI**

7. Siekiant užkirsti kelią užkrečiamųjų ligų (pedikuliozės, niežų ir kt.) plitimui Mokykloje organizuojamos mokinių asmens higienos apžiūros.

8. Vaikų iki 14 metų priėmimo į mokyklą sutartyje (teisėto vaiko atstovo ir Mokyklos) įtrauktas tėvų sutikimas dėl mokinių asmens higienos apžiūros ir numatyti atvejai, kai teisėtas mokinio atstovas ar jo raštu įgaliotas asmuo turi pasiimti mokinį iš mokyklos, kai:

8.1. mokiniui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi), apžiūrų metu randama utėlių ar glindų;

8.2. mokinio liga riboja jo dalyvavimą ugdymo procese;

8.3. mokinio liga kelia pavojų kitų mokinių ir darbuotojų sveikatai.

9. VSPS teisės aktų nustatyta tvarka pagal kompetenciją:

9.1. planuoja ir taiko užkrečiamųjų ligų ir jų plitimo profilaktikos priemones;

9.2. dalyvauja įgyvendinant užkrečiamosios ligos židinio ar protrūkio kontrolės priemones.

10. Vadovaujantis Asmens sveikatos paslapties kriterijais, patvirtintais Lietuvos Respublikos sveikatos apsaugos ministro 1999 m. gruodžio 16 d. įsakymu Nr. 552 „Dėl Asmens sveikatos paslapties kriterijų patvirtinimo“, užtikrinamas Mokinių asmens sveikatos informacijos konfidencialumas.

11.VSPS informaciją apie užkrečiamųjų ligų prevenciją talpina Mokyklos interneto svetainėje, siunčia tėvams per elektroninį dienyną, rengia stendinius pranešimus, organizuoja ir vykdo užkrečiamųjų ligų profilaktikai skirtus mokomuosius užsiėmimus ir renginius.

1. **PROFILAKTINIO MOKINIŲ TIKRINIMO DĖL APSIKRĖTIMO UTĖLĖMIS PROCEDŪRA**

12. Profilaktinis mokinių tikrinimas dėl apsikrėtimo utėlėmis yra vykdomas vadovaujantis metodinėmis rekomendacijomis „Pedikuliozės profilaktika ir kontrolė“ Rekomendacijos parengtos įgyvendinant projektą „Užkrečiamųjų ligų valdymo sistemos Lietuvoje stiprinimas“ (VP1-4.3-VRM-02-V-05-009). Projekto vykdytojas – Užkrečiamųjų ligų ir AIDS centras. ISBN 978-609-454-176-6 © Užkrečiamųjų ligų ir AIDS centras, 2015.

13. VSPS veiksmai, atpažinus utėlėtumą:

13.1. vadovaujasi parengta metodine medžiaga;

13.2. VSPS veiksmų mokykloje, atliekant apsikrėtimo utėlėmis patikrinimą, algoritmu (3 priedas);

13.3. galvines utėles naikinančių priemonių įvertinimo algoritmu (4 priedas);

13.4. utėlėtumo profilaktikos mokykloje organizavimo schema (5 priedas).

14. Profilaktinis mokinių tikrinimas dėl utėlių atliekamas po rudens, žiemos ir pavasario atostogų ir pagal epidemiologines reikmes.

15. Mokyklos darbuotojai turi užtikrinti, kad užsikrėtęs utėlėmis mokinys būtų apsaugotas nuo viešo atskyrimo, pažeminimo ir kitų neigiamų pasekmių.

16. Patikrinimą atlieka visuomenės VSPS, dirbantis mokykloje.

17. Prieš kiekvieną patikrinimą mokiniai informuojami apie tai, kas bus daroma ir kodėl tai reikia daryti.

18. Patikrinimas atliekamas atskiroje patalpoje, kurioje yra vandens ir muilo. Tai galėtų būti sveikatos kabinetas ar specialiai tam skirta patalpa.

19. Patikrinimą atliekantis VSPS turi elgtis korektiškai ir kvalifikuotai.

20. Mokinys, kurio galvos plaukuose rasta utėlių, neturi būti tuoj pat atskirtas nuo kitų mokinių, jis gali likti mokykloje iki dienos pabaigos.

21.Baigus patikrinimą, būtina tuoj pat informuoti mokinio tėvus ar globėjus telefonu ar tiesiogiai.

22.Taip pat mokyklos administracija turi suteikti informaciją apie utėlėtumo profilaktiką.

23.Patikrinimo rezultatai apibendrinami ir perduodami (apsikrėtusių mokinių skaičius, nurodant tik amžių) Vilniaus miesto savivaldybės visuomenės sveikatos biurui.

24. Mokinys į mokyklą turėtų sugrįžti švarus, kai utėlės išnaikintos (t. y. neturintis nei utėlių, nei glindų).

25. Mokykla gali pareikalauti iš tėvų raštiško patvirtinimo, kuriame tėvai/globėjai nurodo, kokiomis priemonėmis ir kada buvo pradėta naikinti utėles (7 priedas).

26. Klasės vadovai informuoja mokinių tėvus apie mokinių apžiūros dėl asmens higienos rezultatus.

PRIEDAS. Pedikuliozės profilaktika ir kontrolė (metodinės rekomendacijos) © Užkrečiamųjų ligų ir AIDS centras, 2015.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_